Zmiernenie svrbenia kože a prevenciu poškriabania počas spánku.
Viete mi odporucit nieco na svrbivu pokozku? Nemam na tele vyslovene suche miesta ale obcas sa v noci zobudim nato ze ma svrbia napr nohy/chrbat/ruky a idem sa zblaznit. Uz som sa v spanku poskriabala az do krvi. Vyskusala som uz vela telovych mliek, menila som praci prasok a stale mam tento problem
Dobrý deň,
ďakujeme za Vašu otázku.
Svrbivá pokožka môže byť prejavom kožných ochorení ako atopická dermatitída, psoriáza, seborea, svrab či ďalších. Pre presné zistenie príčiny pretrvávajúcich ťažkostí je však nevyhnutné lekárske vyšetrenie, ktorého súčasťou je aj vizuálne zhodnotenie postihnutej pokožky. Žiaľ v našej kompetencii nie je určiť presnú príčinu svrbenia.
Na zmiernenie nepríjemného pocitu je možné použiť
Bioderma Atoderm Sprchový olej
. Prípavok pokožku intenzívne vyživuje, upokojuje prípadné podráždenie, čistí, obnovuje lipidy a upokojuje. Rešpektuje aj tú najcitlivejšiu pokožku a je vhodný pre celú rodinu, vrátane novorodencov. Následne je vhodné pokožku natrieť pomocou
Atoderm Intensive Baume
, ktorý  zmierňuje svrbenie citlivej a podráždenej pokožky.
Na zmiernenie svrbenia je možné použiť antihistaminiká vo forme tabliet. Vhodnou voľbou môže byť napríklad
levocetirizín
. Táto látka blokuje účinky histamínu, ktorý sa uvoľňuje počas alergických reakcií, a tým znižuje príznaky alergie, ako sú napríklad svrbenie. Odporúčaná denná dávka u dospelých je 1 tableta denne.
V každom prípade Vám odporúčam navštíviť kožného lekára, ktorý určí presnú príčinu svrbenia a nastaví Vám tak adekvátnu liečbu.
Prajem pekný zvyšok dňa.
S pozdravom
PharmDr. Patrícia Čečková